2019. gada 16. aprīlī Noteikumi Nr. 167

Rīgā (prot. Nr. 20 28. §)

**Valsts atbalsta piešķiršanas kārtība par 2018. gada sausuma radītiem zaudējumiem**

Izdoti saskaņā ar

Lauksaimniecības un lauku attīstības

likuma 5. panta ceturto daļu

1. Noteikumi nosaka valsts atbalsta piešķiršanas kārtību lauksaimniekiem, lai mazinātu zaudējumus, kas 2018. gada sausuma dēļ radīti sējumiem un stādījumiem (turpmāk – atbalsts).
2. Atbalstu piešķir saskaņā ar Komisijas 2014. gada 25. jūnija Regulas (EK) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (Eiropas Savienības Oficiālais Vēstnesis, 2014. gada 1. jūlijs, Nr. L 193) (turpmāk – regula Nr. 702/2014), 25. pantu.
3. Atbalstu piešķir lauksaimniekiem, kas atbilst regulas Nr. 702/2014 I pielikumā noteiktajiem kritērijiem.
4. Atbalstu piešķir lauksaimniekam par šo noteikumu pielikumā minēto kultūraugu platību, ja atbalsttiesīgā lauksaimniecības zemes kopējā platība ir vismaz viens hektārs un 2018. gadā tā atzīta par atbalsttiesīgu vienotajam platības maksājumam vai mazo lauksaimnieku atbalsta shēmas maksājumam saskaņā ar normatīvajiem aktiem par tiešo maksājumu piešķiršanas kārtību lauksaimniekiem.
5. Atbalsta apmērs ir 4 427 733 *euro.*
6. Atbalsta likmi Lauku atbalsta dienests aprēķina, dalot šo noteikumu 5. punktā minēto atbalsta apmēru ar valstī kopējo atbalsttiesīgo šo noteikumu pielikumā minēto kultūraugu platību (hektāros).
7. Piešķirto valsts atbalstu var apvienot ar citā atbalsta programmā piešķirto finansējumu, ievērojot regulas Nr. 702/2014 8. pantā noteiktās prasības.
8. Lauku atbalsta dienests:

8.1. tīmekļvietnē publicē informāciju par atbalstu, kas piešķirts saskaņā ar regulas Nr. 702/2014 9. panta 2. punkta "c" apakšpunktu un 4. punktu;

8.2. datus par izmaksāto atbalstu glabā atbilstoši regulas Nr. 702/2014 13. pantā noteiktajām prasībām.

1. Atbalstu nepiešķir lauksaimniekiem, uz kuriem attiecas regulas Nr. 702/2014 1. panta 5. punktā noteiktais Eiropas Komisijas atgūšanas rīkojums.
2. Atbalstu piešķir lauksaimniekiem, ievērojot regulas Nr. 702/2014 1. panta 6. punkta "b" un "i" apakšpunktā minētos nosacījumus.

Ministru prezidenta vietā –

finanšu ministrs J. Reirs

Zemkopības ministra vietā –

ārlietu ministrs E. Rinkēvičs